A raíña da beleza de Leenane - Wikipedia

# A raíña da beleza de Leenane

### Na Galipedia, a wikipedia en galego.

A raíña da beleza de Leenane é un drama de Martin McDonagh. É unha mezcla de comedia negra, melodrama e traxedia deprimente.

A historia sitúase na aldea irlandesa de Leenane, en Connemara, en 1989. Toda a peza se desenvolve nunha cociña desastrada e mal iluminada, o que resulta nunha sensación claustrofóbica de encerro.

A obra céntrase na vida de Maureen Folan, unha solteirona de máis de 40 anos que coida da súa nai Mag de 70 anos, que é egoísta e manipuladora. As irmás de Maureen refuxiáronse hai tempo no matrimonio e a vida familiar, mais Maureen, que garda o segredo dunha doenza mental, está atrapada nunha relación disfuncional coa súa nai.

Durante a obra, os irmáns Pato e Ray Folan visitan a casa. Pato é un obreiro de mediana idade canso do seu traballo e a súa vida en Inglaterra, desencantado das limitacións e a soidade da vida. O tedio tamén abruma ao seu irmán de 20 anos, un rapaz tosco de aldea. No primeiro acto aparece unha última oportunidade de romance entre Maureen e Pato, que continúa no segundo até o desenlace dramático.

A raíña da beleza de Leenane estreouse en 1996 en Galway, producida pola Druid Theatre Company en Galway, levouse despois a Londres e gañou catro Premios Tony. En Galiza estreouna en 1996 o Teatro do Atlántico baixo a dirección de Xúlio Lago e con María Barcala, Teresa Horro, Marcos Viéitez e Rubén Ríos.

Traído desde "http://gl.wikipedia.org../../../a/_/r/A_ra%C3%AD%C3%B1a_da_beleza_de_Leenane_5a4f.html"

Categoría: Teatro

##### Views

- Artigo
- Discusión
- Revisión actual

##### Procura

##### Outras linguas

- English
- Magyar